Sute de muncitori români au plecat în Austria: “Mă duc unde se fac bani. În țară ce să fac?".
Românii sunt mulţumiţi de banii pe care îi
câştigă la muncă, în Austria. Când
ajung în Austria, românii stau în carantină, pe banii patronilor, timp de 14 zile. Oamenii
spun că în Austria au condiţii mai bune şi salarii mai mari decât în ţară.
Aproape 1.000 de români au plecat azi din ţară, ca să lucreze în Austria. Femeile pregătesc legumele şi fructele pentru vânzare, iar bărbaţii muncesc pe câmp. “Cum sunt condiţiile? Foarte bune, noi avem condiţiile ca acasă. Eu lucrez pe hală la pregătirea mărfii, soţul în câmp, la cules. Dacă suntem bolnavi, ne duce la doctor. Chiar suntem foarte mulţumiţi", povestește Laura Udreac.Când ajung în Austria, muncitorii intră prima dată în carantină, apoi încep munca. “Ne vor pune în carantină, aşteptăm 14 zile. Nu avem voie să ieşim din casă, să respectăm tot ce ni se spune. Am înţeles că vor fi controale. Ne va ajuta cineva, ne va face cumpărăturile şi ni le va lăsa la uşă. Patronul va suporta toate cheltuielile. Cazarea este OK, noi am mai fost, ştim. Avem baia noastră, internet, televizor suntem primiţi cu drag", spune Silvia, altă angajată venită din România.“Mă duc unde se fac bani. În România ce să fac? Dacă ar merita, lumea nu ar pleca, dar pe salariul care se dă în ţară şi în contract scrie opt ore şi în final lucrezi 14 sau 18. Străinii respectă programul şi dacă te ţin peste program, se plăteşte. La noi daca te ţine două sau trei ore – acelaşi salariu", explică Vasile Bălău.Până la finalul lunii aprilie, de pe Aeroportul din Cluj vor pleca aproape zilnic câte patru curse spre Germania şi Austria.